b'\n_START_ARTICLE_\nProtestantizem\n_START_SECTION_\nProtestantske dr\xc5\xbeave\n_START_PARAGRAPH_\nPrve protestantske dr\xc5\xbeave so nastale na obmo\xc4\x8dju dana\xc5\xa1nje Nem\xc4\x8dije.\n_START_SECTION_\nSprava\n_START_PARAGRAPH_\nSprava je bila dose\xc5\xbeena z mirom v Augsburgu, leta 1555, kjer je bila dose\xc5\xbeena verska svoboda za kneze in fevdalne stanove, njihovi podlo\xc5\xbeniki pa so morali versko usmerjenost sprejeti po svojem gospodarju (Cuius regio, eius religio - Kogar\xc5\xa1nja oblast, tega religija).\n_START_SECTION_\nPosledice\n_START_PARAGRAPH_\nPosledice so bile zelo pozitivne:_NEWLINE_- delovati je za\xc4\x8dela prva tiskarna_NEWLINE_- izdelana prva tiskana slovenska knjiga, slovenski jezik_NEWLINE_- slovenski jezik je postal knji\xc5\xbeni jezik_NEWLINE_- prvi\xc4\x8d so bili prebivalci slovenskih de\xc5\xbeel poimenovani Slovenci_NEWLINE_- prvi slovenski \xc4\x8drkopis in pravopis\n_START_SECTION_\nProtestantske veje\n_START_PARAGRAPH_\nMed protestanti so danes najbolj raz\xc5\xa1irjeni Binko\xc5\xa1tni kristjani, katerih \xc5\xa1tevilka se giblje 650 miljonov (2010) in so drugi najve\xc4\x8dji predstavniki kristjanov, hkrati pa \xc5\xa1tejejo najve\xc4\x8djo letno rast med vsemi kristjani. Najhitreje se \xc5\xa1irijo na Kitajskem kjer jih je \xc5\xbee kar 200-300 miljonov.\n_START_SECTION_\nRazvijanje protestantizma\n_START_PARAGRAPH_\nProtestantizem je ena izmed treh glavnih usmeritev v kr\xc5\xa1\xc4\x8danstvu, izoblikovana v skladu z na\xc4\x8deli verske reformacije 16. st. Ime je dobil po protestu za reforme zavzemajo\xc4\x8dih se \xc4\x8dlanov dr\xc5\xbeavnega zbora v Speyerju v Nem\xc4\x8diji 1529 zoper sklepe katoli\xc5\xa1ke ve\xc4\x8dine. Za protestante je Sveto pismo edino merilo prave vere\xc2\xa0; glede na temeljno poro\xc4\x8dilo evangelija so ljudje od Boga sprejeti, opravi\xc4\x8deni in odre\xc5\xa1eni le po bo\xc5\xbeji ljubezni, milosti, ki se je udejanila v bo\xc5\xbejem u\xc4\x8dlove\xc4\x8denju v Jezusu Kristusu, njegovi smrti in vstajenju._NEWLINE_Za odre\xc5\xa1enost \xc4\x8dloveka je odlo\xc4\x8dila njegova osebna, notranja vera. Vero in hvale\xc5\xbenost za bo\xc5\xbejo milost \xc4\x8dlovek izra\xc5\xbea z zakramenti in drugimi dobrimi deli. Cerkev je skupnost vernikov; njena naloga in s tem naloga vseh vernikov je, da z besedo in zakramenti oznanjajo bo\xc5\xbejo besedo ter izpri\xc4\x8dujejo svojo vero, hvale\xc5\xbenost in bo\xc5\xbejo slavo. Cerkev ni hierarhi\xc4\x8dna ustanova \xc5\xa1kofov in duhovnikov, ki naj bi po apostolih prejeli od Kristusa posebno mo\xc4\x8d, da odlo\xc4\x8dajo o pravi veri in delijo navadnim vernikom zakramente kot nujna sredstva milosti in odre\xc5\xa1enja_NEWLINE_Med verniki ni bistvenih razlik\xc2\xa0; duhovni\xc5\xa1ka slu\xc5\xbeba pripada vsem, \xc4\x8deprav se lahko za njeno dobro opravljanje organizirajo. V skladu s temi na\xc4\x8deli sta v protestantskih cerkvah le dva zakramenta (krst in obhajilo), ne poznamo celibata in redovni\xc5\xa1tva, velja enakopravnost med mo\xc5\xa1kimi in \xc5\xbeenskami, ki lahko opravljajo tudi duhovno slu\xc5\xbebo; obrednost in sploh zunanjost sta hoteno preprostej\xc5\xa1i in skromnej\xc5\xa1i kot v pravoslavju in katolicizmu: popolno prednost ima govorjena in pisana beseda Svetega pisma._NEWLINE_Cerkve niso posebna sredi\xc5\xa1\xc4\x8da oblasti, ki bi dopolnjevala posvetno oblast ali z njo tekmovala. Ta na\xc4\x8dela so razli\xc4\x8dne struje in kasnej\xc5\xa1e cerkve razli\xc4\x8dno oblikovale in uresni\xc4\x8devale z razli\xc4\x8dno doslednostjo in razli\xc4\x8dnimi poudarki. \xc5\xbde med reformacijo se je razlikovalo; poseben primer je bila in ostala anglikanska cerkev, ki je ohranila najve\xc4\x8d skupnega s katoli\xc5\xa1ko cerkvijo, \xc4\x8deprav je radikalno prekinila zvezo s pape\xc5\xa1tvom. Zdaj obstajajo: evangelisti\xc4\x8dne in reformirane cerkve; baptisti\xc4\x8dne, metodisti\xc4\x8dne, binko\xc5\xa1tne in adventisti\xc4\x8dne cerkve, menoniti, kvekerji itd. K protestantom v \xc5\xa1ir\xc5\xa1em pomenu pri\xc5\xa1tevajo tudi valdence v Italiji  in husitsko cerkev na \xc4\x8ce\xc5\xa1kem._NEWLINE_Protestantska na\xc4\x8dela sama spodbujajo nastajanje novih smeri in cerkev, a tudi njihovo medsebojno sodelovanje, saj naj bi po prevladujo\xc4\x8dem pojmovanju vse kr\xc5\xa1\xc4\x8danske cerkve navsezadnje \xc4\x8dlove\xc5\xa1ko nepopolno utele\xc5\xa1ale isto nevidno Kristusovo Cerkev. Med seboj se povezujejo v Svetovno luteransko zvezo, Zvezo reformiranih cerkev itd. Vse pa sodelujejo skupaj s pravoslavnimi cerkvami v Ekumenskem svetu cerkev, nastalem na njihhovo pobudo._NEWLINE_Protestantska cerkev je vpeta v nastajanje novove\xc5\xa1kega duha in moderne dru\xc5\xbebe s poudarjanjem osebne vere in svobode vesti je izra\xc5\xbeala in spodbujala moderni individualizem (v smislu ve\xc4\x8dje osebne svobode in osebnih pravic nasproti institucijam, a tudi ve\xc4\x8dje osebne odgovornosti); ve\xc4\x8dja demokratizacija ali vsaj dehierarhizacija v verskih skupnostih je vplivala na demokratizacijo v dru\xc5\xbebah; protestantizem je vernike spodbujal k ve\xc4\x8dji in odgovornej\xc5\xa1i delovni usmerjenosti\xc2\xa0; pospe\xc5\xa1eval je desakralizacijo, sekularizacijo, avtonomijo razli\xc4\x8dnih podro\xc4\x8dij dru\xc5\xbebenega \xc5\xbeivljenja; posebno vlogo je imelo obvezno prevajanje in branje Svetega pisma v ljudskem jeziku, kar je vse skupaj z odpravo do takratnega latinskega univerzalizma v inetelektualnem \xc5\xbeivljenju pospe\xc5\xa1evalo oblikovanje moderne nacionalne zavesti.\n_START_SECTION_\nProtestantizem na Slovenskem\n_START_PARAGRAPH_\nV slovenski zgodovini in spodobnosti je protestantizem navzo\xc4\x8d na ve\xc4\x8d na\xc4\x8dinov. Najbolj raz\xc5\xa1irjen in neposredno vpliven je bil v \xc4\x8dasu reformacije v 16. stoletju, ko je prevladoval med plemstvom in v mestih, ponekod pa se je mo\xc4\x8dno raz\xc5\xa1iril tudi med kme\xc4\x8dkim prebivalstvom. Uveljavilo se je luteranstvo, \xc4\x8deprav so bili v za\xc4\x8detku opazni tudi vplivi \xc5\xa1vicarske reformacije; opazna je bila tudi raz\xc5\xa1irjenost prekr\xc5\xa1\xc4\x8devalstva. Zaradi protestantskih na\xc4\x8del, verske in domoljubne vneme protestantov se je razvil slovenski knji\xc5\xbeni jezik, za\xc4\x8delo in prvi\xc4\x8d razmahnilo se je slovensko slovstvo  in \xc5\xa1olstvo, odprta je bila prva javna knji\xc5\xbenica. Vse to je omogo\xc4\x8dilo in usmerilo razvoj slovencev v moderen narod. V tem smislu je simboli\xc4\x8den \xc5\xbee Trubarjev govor \xc2\xbbVsem slovencom\xc2\xab\xc2\xa0v Cathechismusu, prvi slovenski tiskani knjigi; posebnega pomena je tudi Cerkovna ordninga, cerkveni red, namenjen slovenski Cerkvi ne glede na tedanje meje. _NEWLINE_V \xc4\x8dasu protireformacije je bil protestantizem na Slovenskem zatrt; zaradi gro\xc5\xbenje z izselitvijo so se protestanti ve\xc4\x8dinoma vrnili v katoli\xc5\xa1ko cerkev, manj\xc5\xa1i del pa se je izselil v Nem\xc4\x8dijo. Vzdr\xc5\xbeali so le v Prekmurju in prikrito v 2 vaseh na Koro\xc5\xa1kem. Protestantske knjige so protireformatorji se\xc5\xbegali, razen Dalmatinove Biblije, ki so jo nekaj \xc4\x8dasa \xc5\xa1e smeli uporabljati katoli\xc5\xa1ki duhovniki. Poru\xc5\xa1ene so bile protestantske cerkve in razdejana protestantska pokopali\xc5\xa1\xc4\x8da; ohranilo se je le nekaj plemi\xc5\xa1kih nagrobnikov in grajskih kapel (Turjak). _NEWLINE_Institucionalno je protestantizem na slovenskem zakoreninjen od druge polovice  16. stol., v Evangeli\xc4\x8danski cerkvi augsbur\xc5\xa1ke veroizpovedi, ki \xc5\xa1teje zdaj okoli 20 000 \xc4\x8dlanov. Po nasilnem zatrtju protestantske organizacije v avstrijskih de\xc5\xbeelah ob koncu 16. stol. so organizirano cerkveno \xc5\xbeivljenje s skrajnimi prizadevanji ohranjali le Slovenci in Mad\xc5\xbeari v Prekmurju, ki je spadalo pod Ogrsko, kjer so si protestanti izbojevali ve\xc4\x8d pravic. Tudi tu je imel protestantizem velik jezikovni in kulturni vpliv. Polo\xc5\xbeaj protestantov, ki so ostali se je za\xc4\x8del normalizirati \xc5\xa1ele s toleran\xc4\x8dnim patentom Jo\xc5\xbeefa II. (1781). V 19. stol. je bila obnovljena evangelisti\xc4\x8dna organizacija v Ljubljani, Celju, Mariboru in \xc5\xa0entilju v Slovenskih goricah, ki je vklju\xc4\x8devala nem\xc5\xa1ko govore\xc4\x8de prebivalce. Prenehala je obstajati z izselitvijo nem\xc5\xa1ko ali avstrijsko opredeljenih prebivalcev 1945. _NEWLINE_V 19. in 20. stoletju so za\xc4\x8dele prihajati na slovensko nove verske spodbude iz drugih protestantskih de\xc5\xbeel. Britanska in inozemska biblijska dru\xc5\xbeba je \xc5\xa1irila nove prevode in izdaje Biblije. Nekateri izseljenci, ki so se vrnili iz ZDA, zdomci iz Nem\xc4\x8dije in posamezni misijonarji so prinesli nauke drugih protestantskih cerkev ali skupnosti; baptisti - binko\xc5\xa1tniki._NEWLINE_Protestantizem je na slovenskem vplival tudi posredno. Spodbudil je versko delovanje katoli\xc5\xa1ke cerkve. Katoli\xc5\xa1ka stran je do dvajsetega stoletja ve\xc4\x8dinoma zanikala ali omalova\xc5\xbeevala, \xc4\x8deprav je A. M. Slom\xc5\xa1ek 1862 pozitivno ocenil njihova prizadevanja za slovenski jezik; kriti\xc4\x8dnost do katoli\xc5\xa1ke cerkve ter politi\xc4\x8dnega in kulturnega katolicizma je pogosto spremljala naklonjenost do protestantizma ali vsaj zanimanje zanj. Dramati\xc4\x8dnost dogajanja v 16. stoletju in pomembnost protestantske dedi\xc5\xa1\xc4\x8dine sta se izrazila tudi v knji\xc5\xbeevnosti, snovno vezani na protestantizem.'